Diari Oficial de la Generalitat Valenciana


Sumari del DOGV 5781, del 10-06-2008 (2008/6902)

RESOLUCIÓ de 29 de maig de 2008, de la Conselleria d'Economia, Hisenda i Ocupació, per la qual s'accepta la cessió gratuïta d'una parcel·la de 1.007,16 m², situada a Paterna (València), carrer Compromís de Casp, realitzada per l'ajuntament del dit municipi a favor de la Generalitat, per a ser destinat a la construcció d'un consultori auxiliar.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5781

Data del DOGV
:   10-06-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/6902


Data del document
:   29-05-2008

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Paterna
    * cultura regional
    * propietat immobiliària

RESOLUCIÓ de 29 de maig de 2008, de la Conselleria d'Economia, Hisenda i Ocupació, per la qual s'accepta la cessió gratuïta d'una parcel·la de 1.007,16 m², situada a Paterna (València), carrer Compromís de Casp, realitzada per l'ajuntament del dit municipi a favor de la Generalitat, per a ser destinat a la construcció d'un consultori auxiliar. [2008/6902]  
L'Ajuntament de Paterna, en sessió plenària realitzada el dia 30 de novembre de 2006, va acordar la cessió gratuïta a la Generalitat de la parcel·la de la seua propietat, de 1.007,16 m² de superfície, situada al carrer Compromís de Casp de la dita població.  
A proposta de la conselleria de Sanitat es van iniciar els tràmits legals oportuns per a l'acceptació de la cessió de la parcel·la.  
La cessió es realitza amb la finalitat de destinar la parcel·la a la construcció d'un consultori auxiliar.   
En conseqüència, basant-se en l'article i 44 de la Llei 14/2003, de Patrimoni de la Generalitat, i fent ús de les atribucions conferides per la legislació vigent, resolc  
Primer  
Acceptar la cessió gratuïta de la propietat realitzada per l'Ajuntament de Paterna de la parcel·la que té 1.007,16 m² de superfície, situada al carrer Compromís de Casp de la dita població, que confronta: nord, carrer Compromís de Caso; sud, nova delimitació de la SR-3; est, nova delimitació de la SR-1, i oest, nova delimitació de la SR-3.  
Consta inscrita en el Registre de la Propietat de Paterna al tom 2.427, llibre 959, foli 23, finca 80303, inscripció 1ª.  
Referència cadastral: 0638734MG8914C6651AL.  
La parcel·la s'accepta lliures de càrregues i gravàmens i al corrent de qualsevol despesa.  
Segon  
La cessió gratuïta realitzada per l'Ajuntament de Paterna s'efectua amb la condició de destinar la parcel·la a la construcció d'un consultori auxiliar, i amb subjecció al que disposa l'article 111 del Reglament de Béns de les Entitats Locals.   
Per part de l'ajuntament s'adquirixen els compromisos següents:  
Eliminar o desviar les instal·lacions, servituds o obstacles que puguen existir en la parcel·la, la qual cosa inclou la demolició del centre cívic i el desviament del col·lector que ocupen la parcel·la objecte de la cessió.  
Exempció de disposar de places d'aparcament, si esta exigència és procedent urbanísticament.  
Dur a terme els treballs de delimitació del perímetre de la parcel·la oferida per a la construcció del consultori auxiliar.  
Tercer  
La parcel·la acceptada s'haurà d'incorporar a l'Inventari General de Béns i Drets de la Generalitat, en concepte de bé de domini públic afecte al servici públic sanitari i adscrit a la conselleria de Sanitat, a la qual corresponen les competències demanials sobre este, inclosa la seua administració, defensa i conservació, i inscriure's a nom de la Generalitat en el Registre de la Propietat.   
Quart  
Notificar la present resolució a l'ajuntament cedent i procedir a la seua publicació en el Diari Oficial de la Comunitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat.  
València, 29 de maig de 2008.- El conseller d'Economia, Hisenda i Ocupació: Gerardo Camps Devesa.